Source: https://www.ebihoreanul.ro/stiri/handbalistii-de-la-csm-oradea-au-castigat-cu-34-29-jocul-cu-hc-sibiu-126049.html
Timestamp: 2020-05-31 10:11:50+00:00

Document:
Handbalistii de la CSM Oradea au castigat cu 34-29 jocul cu HC Sibiu...
14	Martie	2016, 11:29
Handbaliştii de la CSM Oradea au câştigat cu 34-29 jocul cu HC Sibiu (FOTO)
Handbaliştii echipei CSM Oradea s-au impus, duminică, la o diferenţă de cinci goluri, în jocul pe care l-au disputat pe teren propriu, la Arena Antonio Alexe, în cadrul etapei a XIX-a din campionatul Diviziei A, Seria B.
Elevii antrenorului Sebastian Tudor au primit replica echipei HC Sibiu, grupare pe care au întrecut-o cu scorul de 34-29, după ce la pauză conduceau doar la limită, cu 17-16.
Meciul a fost echilibrat în prima parte, când echipele au mers cap la cap pe tabela de marcaj, cu un uşor avantaj pe finalul acesteia pentru orădeni, care au marcat 17 goluri, faţă de doar 16 ale sibienilor.
După pauză, situaţia a continuat să fie echilibrată, până în minutul 40, când CSM s-a desprins, a condus cu 23-21, iar mai apoi cu 26-21, 29-22 şi cu 31-23.
De aici, sibienii au început să recupereze, după ce orădenii au rămas în inferioritate numerică, în urma a trei eliminări de două minute. Scorul a devenit 33-27, iar în final, rezultatul partidei a fost 34-29.
A rezultat o victorie muncită, care s-a conturat pe final, dar care putea fi mult mai clară, dacă orădenii nu rămâneau în trei jucători de câmp în ultimele 3 minute.
Antrenorul echipei CSM, Sebastian Tudor a aliniat echipa: Nedelcu, Gale, Duma – portari; R. Radu 2 goluri, Drăgan, Clipea 5 (2 din lovituri de la 7 metri), Munea, Crăciun 3, Haiduc 6, Acsinia 10, Szilágyi 1 (din lovitură de la 7 metri), Oşvat 2, Svoboda 5, Steiner şi Niţu.
Etapa a XIX-a a Diviziei A, Seria B, la handbal masculin (duminică)
CSM Satu Mare – CH CSU Politehnica II Timişoara 41-26
Universitatea Craiova – CNE Sighişoara 40-33
CSU CNOT Braşov – HCM Sighişoara 34-26
CSM Oradea – HC Sibiu 34-29
ACS Muhlbach Sebeş – Academia Minaur Baia Mare 23-24
CSM Făgăraş şi Universitatea Cluj au stat.
În etapa viitoare, echipa orădeană va avea parte de un meci mai facil, urmând să joace în deplasare cu ocupanta ultimului loc al clasamentului Seriei B, CNE Sighişoara.

References: CSM 
 CSM 
 CSM 
 CSM 

CSM 

CSM 

CSM